โรงเรียนอนุสรณ์ศุภมาศ
"โรงเรียนอนุสรณ์ศุภมาศ" สังกัดสำนักงานคณะกรรมการส่งเสริมการศึกษาเอกชน (สช.) ใบอนุญาตจัดตั้งเมื่อวันที่ 1 เมษายน 2535 ตั้งอยู่เลขที่ 49/175 ซอยวัดทองธรรมิการาม หมู่ 7 ถนนเศรษฐกิจ 1 ตำบลท่าทราย อำเภอเมืองสมุทรสาคร จังหวัดสมุทรสาคร บนพื้นที่ประมาณ 4 ไร่ 2 งาน และเปิดทำการเรียนการสอนวันแรกเมื่อวันที่ 2 พฤษภาคม พ.ศ. 2535 โดย นายจำลอง วัจนะรัตน์ (อดีตผู้อำนวยการวิทยาลัยสารพัดช่างสี่พระยา กรมอาชีวศึกษา ปี พ.ศ. 2530- 2535) ได้ปลดเกษียญตัวเองออกมาก่อตั้งสถานศึกษาเพื่อให้เด็กๆในชุมชนได้มีโอกาสทางการศึกษา และเพื่อเป็นการรำลึกสมัยรับราชการที่กรมอาชีวศึกษา ต้องการให้อักษรย่อของโรงเรียนเป็น อ.ศ. จึงใช้ชื่อว่า โรงเรียนอนุบาลศุภมาศ (อ.ศ.) เปิดสอนนักเรียนชาย-หญิงตั้งแต่ระดับชั้นปฐมวัย โดยมีนักเรียนขณะนั้นเพียง 15 คน จนกระทั่งได้ขยับขยายพื้นที่รอบๆโรงเรียน และเปิดสอนระดับชั้นประถมศึกษา ดังนี้
ปีพ.ศ. 2537 เปิดการสอนระดับชั้นประถมศึกษาปีที่ 1
ปีพ.ศ. 2538 เปิดการสอนระดับชั้นประถมศึกษาปีที่ 2
ปีพ.ศ. 2539 เปิดการสอนระดับชั้นประถมศึกษาปีที่ 3
ปีพ.ศ. 2540 เปิดการสอนระดับชั้นประถมศึกษาปีที่ 4
ปีพ.ศ. 2541 เปิดการสอนระดับชั้นประถมศึกษาปีที่ 5
ปีพ.ศ. 2542 เปิดการสอนระดับชั้นประถมศึกษาปีที่ 6
3 ก.พ. 2548 เปลี่ยนชื่อจากโรงเรียนอนุบาลศุภมาศ เป็น โรงเรียนอนุสรณ์ศุภมาศ เปิดสอนในระดับมัธยมศึกษาตอนต้น
ปัจจุบันโรงเรียนอนุสรณ์ศุภมาศเปิดทำการเรียนการสอนนักเรียนตั้งแต่อายุ 2ปีครึ่ง ถึง 15 ปี โดยมีนายศุภชัย วัจนะรัตน์ ดำรงตำแหน่งผู้รับใบอนุญาตโรงเรียนอนุสรณ์ศุภมาศและผู้ก่อตั้งค่ายลูกเสืออนุสรณ์ศุภมาศ ราชบุรี นายพีรพงษ์ วัจนะรัตน์ ดำรงตำแหน่งผู้จัดการ นางสาววรัทยา มีสิทธิ์ดำรงตำแหน่งผู้อำนวการ นายนพดล บุญนันท์ดำรงตำแหน่งรองผู้อำนวยการ มีนักเรียนทั้งหมดจำนวน 1,166 คน (ยอด 10 มิถุนายน 2560) ครูชาวไทย 49 คน ครูชาวต่างประเทศ 3 คน สอนด้วยระบบ 3 ภาษา ( ไทย อังกฤษ จีน)ภายในปี พ.ศ. 2562 โรงเรียนอนุสรณ์ศุภมาศ นักเรียนอ่านออกเขียนได้ สื่อภาษาถูกต้อง มีทักษะด้านกีฬา ศิลปะ ดนตรี นาฏศิลป์ อนุรักษ์ประเพณีวัฒนธรรมที่ดี และมีทักษะการใช้เทคโนโลยี
กลยุทธ์ที่ 1    ปลูกฝังให้นักเรียนมีนิสัยรักการอ่าน
กลยุทธ์ที่ 2     ส่งเสริมให้ครู-บุคลากรมีการฝึกอบรมตามวิชาชีพ พัฒนาตนเองตามสายงาน
กลยุทธ์ที่ 3     ส่งเสริมและพัฒนาให้ ครูมีการจัดประสบการณ์ และการจัดการเรียนรู้ที่เน้น ผู้เรียนเป็นสําคัญ
กลยุทธ์ที่ 4     ส่งเสริมให้ผู้เรียนให้มีสุขภาพพลานามัยที่สมบูรณ์แข็งแรง ป้องกันตนเองจากโรคติดต่อ สารเสพติด สิ่งมอมเมา
กลยุทธ์ที่ 5     ส่งเสริมพัฒนาผู้เรียนมีผลสัมฤทธิ์ทางการเรียนเป็นไปตามเป้าหมาย
กลยุทธ์ที่ 6    ส่งเสริมพัฒนาทักษะผู้เรียนทางด้านกีฬา ศิลปะ ดนตรี นาฏศิลป์และเทคโนโลยี
กลยุทธ์ที่ 7    ส่งเสริมผู้เรียนให้มีคุณธรรม จริยธรรม รู้หลักประชาธิปไตย มีจิตสำนึกในความเป็นไทย
กลยุทธ์ที่ 8    ส่งเสริมการมีส่วนร่วม ของทุกฝ่ายที่เกี่ยวข้องในการจัดการบริหารอาคาร สถานที่ สภาพแวดล้อม สิ่งอำนวยความสะดวก และการบริการที่ส่งเสริมการเรียนรู้
กลยุทธ์ที่ 9     ส่งเสริมการประชาสัมพันธ์ สานสัมพันธ์ชุมชน
กลยุทธ์ที่ 10   โรงเรียนมีระบบการบริหารจัดการเป็นระบบ มีโครงสร้างชัดเจน คล่องตัว มีประสิทธิภาพ และโปร่งใส
อาคาร 1 ประกอบด้วยห้องเรียนนักเรียนระดับชั้นอนุบาล จำนวน 8 ห้องเรียน 
อาคาร 2 ประกอบด้วยห้องเรียนนักเรียนระดับชั้น อนุบาลปีที่ 3 – ประถมศึกษาปีที่ 3 จำนวน 12 ห้องเรียน ห้องพักครูจำนวน 2 ห้อง
อาคาร 3 ประกอบด้วยห้องเรียนนักเรียนระดับชั้น ประถมศึกษาปีที่ 4 – 6 จำนวน 10 ห้องเรียน ห้องพักครู จำนวน 2 ห้อง ห้องคอมพิวเตอร์ 2 ห้อง ห้องปฏิบัติการทางภาษา 1 ห้อง ห้องวิทยาศาสตร์ 1 ห้อง ห้องพระพุทธศาสนา 2 ห้อง ห้องนาฏศิลป์ 1 ห้อง ห้องประชุม 1 ห้อง ห้องเก็บของ 1 ห้อง
อาคาร 4 เป็นโรงอาหารสำหรับครู-นักเรียน และหอประชุมใหญ่ 
อาคาร 5 ประกอบด้วยห้องเรียนนักเรียนมัธยมศึกษาปีที่ 1-3 จำนวน 6 ห้องเรียน ห้องพักครู 1 ห้อง ห้องภาษาต่างประเทศ 1 ห้อง ห้องภาษาจีน 1 ห้อง ห้องธุรการ 1 ห้อง ห้องคอมพิวเตอร์ 1 ห้องเรียน 
อาคารประกอบการ ประกอบด้วยห้องสมุด 1 ห้อง ห้องคหกรรม 1 ห้อง ห้องดนตรี 1 ห้อง ห้องวิชาการ 1 ห้อง